Die Heimat
Saksamaa Rahvusdemokraatlik Partei (saksa keeles Nationaldemokratische Partei Deutschlands, lühend NPD) on 1964. aastal Saksamaal Hannoveris asutatud paremäärmuslik liikumine, mis esindab peamiselt rahvuslikult meelestatud ja immigratsioonivastaste valijate huve. Kriitikud on iseloomustanud parteid neonatsistlikuna ja Saksamaa põhiseaduse kaitse amet liigitab partei paremäärmuslikuks . Partei esimees on alates 2014. aastast Udo Pastörs. Partei ametlik häälekandja on ajaleht Deutsche Stimme (Saksa Hääl), mis ilmub aastast 1976. Liikmeid oli erakonnal 2006. aasta seisuga umbes 6000, 2013. aasta seisuga umbes 5400. Saksamaa Rahvusdemokraatliku Partei juures tegutsevad noorteorganisatsioon Noored Rahvusdemokraadid (Junge Nationaldemokraten) ja üliõpilasorganisatsioon Rahvusdemokraatlik Kõrgkooliliit (Nationaldemokratischer Hochschulbund). Septembris 2006 asutati ka naisteühendus Rahvuslike Naiste Ring (Ring Nationaler Frauen).